གློག་བརྙན་བྱ་བ་འདི་དུས་རབས་བཅུ་དགུ་བའི་ནང་གཞི་ནས་བྱུང་མགོ་ཚུགས་ཤིང་མཐར་གྱིས་དར་ཞིང་རྒྱས་པ་ཞིག་སྟེ།དེ་ནི་མིའི་རིགས་ཀྱི་གཟེངས་སུ་ཐོན་པའི་གསར་གཏོད་ཆེན་མོ་ཡིན་པ་ཀུན་གྱིས་སྒྲོགབབ་ཅོལ་གཏམ་གྱི་སྦྱོར་བར།གློག་བརྙན་ནི་དབང་ཤེས་ཀྱི་རོལ་མྱོང་ཙམ་དུ་བགྲང་མོད།ཡིད་ཤེས་རྣོན་པོས་ཞིབ་ཏུ་དཔྱད་ན།དེ་ནི་ཁྱད་ཆོས་བཞི་འདུས་ཀྱི་ཕུང་བོ་ཞིག་སྟེ།ཚན་རྩལ་དང་ཚོང་ཟོང་།སྒྱུ་རྩལ།རིག་གནས་བཅས་ཁྱད་ཆོས་བཞི་ཡི་བདག་ཉིད་ཅན་དུ་གྲུབ་ཡོད།ལར་གློག་བརྙན་གཅིག་གི་སྟེང་ལ་ཁྱད་ཆོས་བཞི་བོ་དེ་ག་གཞི་གཅིག་ཏུ་འཐིམས་བསྡད་ཡོད་མོད།དུས་ཀྱི་འཕེལ་འགྱུར་དང་བསྡོངས་ནས་དུས་སྐབས་སོ་སོའི་གློག་བརྙན་ལ་བབ་དང་མཐུན་པའི་ཁྱད་ཆོས་རེ་འབུར་དུ་ཐོན་ཡོད་དེ།གློག་བརྙན་རང་སྟེང་གི་འཕེལ་རིམ་ལ་གཞི་བྱས་ནས་ཁྱད་ཆོས་བཞི་བོ་ཐར་ཆགས་སུ་ངོ་སྤྲད་ན་འདི་ལྟར།